เรียลลิตีโชว์
เรียลลิตีโชว์ หรือที่ถูกว่า รีแอลลิทีโชว์ () เป็นรายการโทรทัศน์รูปแบบหนึ่ง ซึ่งมักจะดำเนินไปโดยใช้สถานการณ์จริง และไม่มีการเขียนบท คัดเลือกผู้ร่วมรายการจากผู้ชมทางบ้าน ซึ่งจะต้องเผชิญกับสถานการณ์ต่างๆ ที่ทางทีมงานได้จัดเตรียมเอาไว้ ผู้เข้าร่วมรายการจะต้องแก้ปัญหาเฉพาะหน้าและฝ่าฟันอุปสรรคต่างๆ รายการโทรทัศน์เช่นนี้ เริ่มมาช้านานแล้ว แต่เพิ่งจะนิยมอย่างแพร่หลายเมื่อราว พ.ศ. 2543 (โดยเฉพาะจากรายการ Expedition Robinson)
เดอะแร็ปเปอร์ ซีซันที่ 1
จากกรณีที่ผู้เข้าแข่งขัน​ท่านหนึ่งได้ใช้ไรม์​ (เนื้อเพลง)​ ที่เคยเขียนไว้แล้วก่อนหน้านี้​ และ​ ทางโค้ช UrboyTJ ​ได้ตัดสินให้ผ่านเข้ารอบไป​ ทำให้ผู้ชมบางส่วนเกิดความไม่สบายใจกับกรณี​ดังกล่าวและได้ท้วงติงมายังรายการ ผู้เข้าแข่งขัน​ และโค้ช รวมไปถึงกติกาที่ไม่ได้ระบุชัดเจนว่า​ให้ใช้​ไรม์ (เนื้อเพลง) ​ที่คิดขึ้นมาใหม่​ หรือ​ ใช้ของเดิมที่เคยมีอยู่มาใช้งาน จึงทำให้ทางรายการให้โอกาสเข้ารอบอีกครั้งสำหรับ บิ๊ก OG-ANIC และ นิว ยงบอย โดยที่โค้ช UrboyTJ จะเลือกผู้เข้ารอบจากผลงานการแข่งขันในรอบ​ 8​ บาร์หนีตายที่ได้ออกอากาศไปแล้ว ซึ่งทราบผลหลังจากทีม​ฟักกลิ้ง​ฮีโร่ได้ทำการแข่งขันรอบ Battle เสร็จสิ้น จนได้ผลสรุปว่า บิ๊ก OG-ANIC เป็นผู้ที่ผ่านเข้ารอบ